EUROPA-KOMMISSIONEN Bruxelles, den 22.6.2018 JOIN(2018) 19 final 2018/0261(NLE) Fælles forslag til RÅDETS AFGØRELSE om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, til vedtagelsen af en henstilling om forlængelsen med ét år af handlingsplanen EU-Marokko om gennemførelse af den fremskredne status (2013-2017)



BEGRUNDELSE 1.Forslagets genstand Nærværende forslag vedrører afgørelsen om fastlæggelse af den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (i det følgende benævnt "aftalen" eller "Euro-Middelhavsaftalen"), i forbindelse med den påtænkte vedtagelse af afgørelsen om forlængelsen med ét år af handlingsplanen EU-Marokko om gennemførelse af den fremskredne status (2013-2017). 2.Baggrund for forslaget 2.1.Euro-Middelhavsaftalen Euro-Middelhavsaftalen har til formål ·at skabe passende rammer for den politiske dialog, som gør det muligt at styrke deres forbindelser på alle de områder, de skønner relevante i forbindelse med en sådan dialog ·at fastsætte betingelserne for en gradvis liberalisering af udvekslingen af varer, tjenesteydelser og kapital ·at fremme maghrebinsk integration ved at fremme samhandel og samarbejde mellem Marokko og landene i regionen ·at udvide samhandelen og sikre et opsving i afbalancerede økonomiske og sociale forbindelser mellem parterne, især gennem dialog og samarbejde, for at fremme Marokkos og det marokkanske folks udvikling og velstand ·at fremme samarbejdet på det økonomiske, sociale, kulturelle og finansielle område. Aftalen trådte i kraft den 1. marts 2000. 2.2. Associeringsrådet Det associeringsråd, der er oprettet ved Euro-Middelhavsaftalen, består af medlemmer af Rådet for Den Europæiske Union og medlemmer af Europa-Kommissionen på den ene side og medlemmer udpeget af regeringen for Kongeriget Marokko på den anden side. Associeringsrådet har med henblik på at virkeliggøre de i aftalen fastsatte mål beføjelse til at træffe afgørelser og kan også fremsætte passende henstillinger. Det udfærdiger sine afgørelser og fremsætter sine henstillinger efter fælles overenskomst mellem de to parter. 2.3.Den retsakt, som associeringsrådet påtænker at vedtage Associeringsrådet skal ved anvendelse af brevveksling vedtage en henstilling om forlængelsen af handlingsplanen EU-Marokko om gennemførelse af den fremskredne status (2013-2017) (i det følgende benævnt "den påtænkte retsakt"). Den påtænkte retsakt har til formål at forlænge gyldighedsperioden for handlingsplanen EU-Marokko om gennemførelse af den fremskredne status (2013-2017) med ét år. Denne forlængelse gør det muligt at bevare kontinuiteten i gennemførelsen af Marokkos fremskredne status. 3.Den holdning, der skal indtages på Unionens vegne Den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen, til vedtagelsen af en henstilling om forlængelsen med ét år af handlingsplanen EU-Marokko om gennemførelse af den fremskredne status (2013-2017) er baseret på teksten til handlingsplanen, jf. bilaget til nærværende afgørelse.

De to parter har ved flere lejligheder bekræftet, at forbindelserne mellem Den Europæiske Union og Marokko er værdifulde og stærke, samt at de er fast besluttet på fortsat at udvikle disse forbindelser på alle områder af fælles interesse. I den nuværende politiske kontekst udgør forlængelsen af handlingsplanen 2013-2017 grundlaget for forbindelserne mellem EU og Marokko for indeværende år og giver mulighed for at indlede forhandlinger for at fastlægge retningslinjerne og de nye prioriteter for partnerskabet mellem EU og Marokko i de kommende år. Forlængelsen af handlingsplanen er således i Den Europæiske Unions interesse. 4.Retsgrundlag 4.1.Proceduremæssigt retsgrundlag 4.1.1.Principper I henhold til artikel 218, stk. 9, i traktaten om Den Europæiske Unions funktionsmåde (TEUF) vedtages der afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen." Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver". 4.1.2.Princippernes anvendelse på det foreliggende tilfælde Associeringsrådet er et organ, der er oprettet ved en aftale, i nærværende tilfælde Euro-Middelhavsaftalen. Den retsakt, som associeringsrådet skal vedtage, er en retsakt, der har retsvirkninger. Den påtænkte retsakt har retsvirkninger, idet gyldighedsperioden for handlingsplanen EU-Marokko om gennemførelse af den fremskredne status (2013-2017) forlænges med ét år, dvs. indtil udgangen af 2018. Den påtænkte retsakt hverken supplerer eller ændrer den institutionelle ramme for aftalen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF. 4.2.Materielt retsgrundlag 4.2.1.Principper Det materielle retsgrundlag for en afgørelse i henhold til artikel 218, stk. 9, i TEUF afhænger hovedsageligt af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger. 4.2.2.Princippernes anvendelse på det foreliggende tilfælde Formålet med og indholdet af den påtænkte retsakt vedrører primært de tiltag, der iværksættes som led i en associering med et tredjeland. Det materielle retsgrundlag for den foreslåede afgørelse er derfor artikel 217, der udgør retsgrundlaget for Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, som udgør den retlige ramme for de forskellige tiltag, der er omhandlet i handlingsplanen.

4.3.Konklusion Retsgrundlaget for den foreslåede afgørelse er artikel 217 sammenholdt med artikel 218, stk. 9, i TEUF. 5.Offentliggørelse af den påtænkte retsakt Idet associeringsrådets retsakt ændrer gyldighedsperioden for handlingsplanen, bør den efter vedtagelse offentliggøres i Den Europæiske Unions Tidende. 2018/0261 (NLE) Fælles forslag til RÅDETS AFGØRELSE om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, til vedtagelsen af en henstilling om forlængelsen med ét år af handlingsplanen EU-Marokko om gennemførelse af den fremskredne status (2013-2017) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9, under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og ud fra følgende betragtninger: (1)Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (i det følgende benævnt "aftalen") blev undertegnet den 26. februar 1996 og trådte i kraft den 1. marts 2000. (2)I medfør af artikel 80 i aftalen har associeringsrådet beføjelse til at træffe afgørelser og fremsætte henstillinger. (3)Associeringsrådet vedtog den 16. december 2013 en henstilling om handlingsplanen EU-Marokko om gennemførelse af den fremskredne status (2013-2017). (4)For at sikre, at kontinuiteten mellem handlingsplanen og de fremtidige prioriteter for partnerskabet bevares, skal associeringsrådet ved anvendelse af brevveksling vedtage en henstilling om forlængelsen af handlingsplanen EU-Marokko om gennemførelse af den fremskredne status (2013-2017). (5)Den holdning, der skal indtages på Unionens vegne i associeringsrådet, bør fastlægges, idet afgørelsen har retsvirkninger. (6)Forlængelsen af handlingsplanen 2013-2017 udgør grundlaget for forbindelserne mellem EU og Marokko for indeværende år og giver mulighed for at føre forhandlinger for at fastlægge retningslinjerne og de nye prioriteter for partnerskabet mellem EU og Marokko i de kommende år — VEDTAGET DENNE AFGØRELSE: Artikel 1